ב[תאריך] באו הנאהבים [שמות בני הזוג], בברית הנישואים. כאן, בנוכחות בני משפחה ובחברים, אנו מאשררים את אהבתנו ואת מחויבותנו זה לזו.

עם צאתנו יחד למסע החיים, אנו מבטיחים לאהוב, להוקיר ולעודד זה את זו. חיינו יהיו שזורים יחד לעד. בכל יום ויום נשאף להעמיק את הקשר בינינו, להקשיב בחמלה, להעניק תמיכה ללא תנאי, ותמיד להעריך זה את זו. מי ייתן ונמשיך לעודד זה את זו לצמוח ולהתפתח, ובה בעת נשמר את האומץ ואת הנחישות הנדרשים להשגת יעדינו הנכספים. מי ייתן וגם בזמנים קשים נזכור תמיד מי אנחנו, מהיכן באנו, וכיצד נראים החיים שאנו רוצים לכונן כבעל ואישה. מי ייתן ונחגוג יחד את שמחות החיים ואף פעם לא נשכח לצחוק. נזכור תמיד את ערכינו המשותפים, את התובנות שאספנו בדרך ואת השיעורים שלמדנו ממשפחותינו, וננחיל אותם הלאה לילדינו. מי ייתן וילדינו יחיו חיים של כבוד, טוב-לב, נחישות, סלחנות, אהבה ואמונה. המורשת שעל ברכיה גדלנו תדור בכפיפה אחת עם מסורות חדשות שנאמץ לעצמנו במהלך חיינו המשותפים.

אלו הבטחותיי לך: אכבד אותך, אאמין בך, אנחם אותך ואעמוד לצידך. שינית את חיי לנצח והפכת אותי למי שאני היום. מי ייתן ואצליח להיות הגרסה הטובה ביותר של עצמי, כדי שאוכל להעניק לך מעט ממה שהענקת לי. אנו אוהבים זה את זו עד הכוכב שלנו ובחזרה, תמיד ולנצח נצחים.

זה מבעד לעיני זו, אנו רואים את העולם באור חדש. מי ייתן ונהיה טובים יותר ביחד. והכל שריר וקיים.